
PROTOCOL DE COLABORARE
(cadru)  

Art.1 PĂRȚILE:
1.1. JUDEȚUL ILFOV - CONSILIUL JUDEŢEAN, cu sediul în Bucureşti, str. Ernest Juvara nr. 3-5, sector 6, telefon: 021/212.56.93, 021/212.56.95, fax:021/212.75.34, 021/212.56.99, cod fiscal 4192545 cont trezorerie nr. RO43TREZ24A510103203030X, deschis la Trezoreria Judeţului Ilfov, reprezentat prin domnul Hubert Petru Ștefan THUMA, Preşedinte, în calitate de partener, 

1.2. COMUNA CORNETU, JUDEȚUL ILFOV – Consiliul Local, cu sediul în Com. Cornetu, Șos. Alexandriei nr. 140, jud. Ilfov, cod fiscal: __________, cont __________________________________, deschis la __________, tel: ______________, fax: ___________________, email primaria@primariacornetu.ro, reprezentat prin domnul Adrian-Eduard STOICA, având funcția de primar, în calitate de partener;

    În temeiul:
Ordonanței de Urgență a Guvernului nr. 57/2019, privind Codul administrativ, cu modificările şi completările ulterioare;
Ordonanței de Urgență a Guvernului nr. 155/2001 prvind aprobarea programului de gestionare a câinilor fără stăpân, cu modificările și completările ulterioare.
Hotărârii Guvernului nr. 1059/2013 pentru aprobarea Normelor metodologice de aplicare a Ordonanței de Urgență a Guvernului nr. 155/2001.
Hotărârii Consiliului Județean Ilfov nr. _____/___.___.2026 privind aprobarea realizării serviciului pentru gestionarea câinilor fără stăpân în Județul Ilfov 
         Hotărârii Consiliului Județean Ilfov nr................../___.___.2026.
         Hotărârii Consiliului Local nr. ___/___.___.2026.

  convin la încheierea prezentului protocol de colaborare, în următoarele condiții:

Art. 2 Obiectul 
Obiectul prezentului protocol de colaborare îl reprezintă capturarea câinilor fără stăpân de pe raza Comunei Cornetu, județul Ilfov de către structura de specialitate, cu atribuții în acest sens, din cadrul Direcției Protecția Animalelor, - Consiliului Județean Ilfov și cazarea lor în Adăpostul Public – Centrul de Adopții Ilfov, în limita locurilor disponibile.

Art. 3 Obligațiile Județului Ilfov - Consiliului Județean:
3.1. Să pună la dispoziție logistica necesară pentru a asigura capturarea, transportul şi cazarea câinilor fără stăpân de pe raza unității administrativ-teritoriale în adăpostul propriu, cu respectarea condițiilor prevăzute Regulamentului privind realizarea serviciului pentru gestionarea câinilor fără stăpân în județul Ilfov.
3.2.Să operaționalizeze activitatea de gestionare a câinilor fără stăpân din Județul Ilfov prin structura de specialitate din cadrul aparatului Consiliului Județean Ilfov, prin Adăpost Public – Centrul de Adopții Ilfov, situat în Strada Eclipsei, oraș Măgurele, județul Ilfov.
3.3 Să suporte cheltuielile după expirarea termenului de 14 zile prevăzut de art. 4.
3.4 Să comunice prezentul protocol Autorității Naționale Sanitare Veterinare și pentru Siguranța Alimentelor.
3.5 Să suporte orice alte servicii medicale care sunt necesare pentru starea de bine a animalului.

Art. 4 Obligațiile UAT Cornetu, jud. Ilfov - Consiliul Local
4.1. Să desemneze o persoană care să asigure executarea în bune condiții a protocolui respectiv. 
4.2. Să se asigure prin persoana desemnată că activitatea privind gestionarea câinilor fără stăpân din județul Ilfov se defășoară  în bune condiții  pe întreg arealul localității în cauză.
4.3. Să indice zonele unde pot fi identificați câinii ce fac obiectul solicitării de capturare, printr-o sesizare scrisă și să ia la cunoștință ordinea și prioritatea în care vor fi capturați.
4.4. Să pună la dispoziția echipelor de capturare desemnate din cadrul structurii de specialitate din cadrul Consiliului Județean Ilfov orice facilități și/sau informații pe care acesta le consideră necesare îndeplinirii protocoluluii.
4.5 Să achite contravaloarea serviciilor realizate pe perioada de maximum 14 zile a cazării câinilor capturați de pe raza unității administrativ-teritoriale în cauză (reprezintă cheltuieli de întreținere și transport, aprobate prin hotărâre a consiliului județean, la care se adaugă serviciile medicale: capturare, sterilizare, microcipare, deparazitare, vaccinare, examinare intrare în adăpost, eutanasiere, după caz, achiziționate conform legii). Plata se va face în termen de 60 de zile de la notificarea transmisă de Județul Ilfov-Consiliul Județean, Direcția pentru Protecția Animalelor, pe bază de note de calcul.

Art. 5  Limitele
Pe tot parcursul colaborării, părțile se obligă să acționeze în limita atribuțiilor care le revin, conform legii.

Art. 6 Confidențialitate
6.1. Părțile se obligă să păstreze confidențialitatea oricărui document, oricărei informații sau oricărui alt material comunicat lor sub clauza de confidențialitate.
6.2. Părțile pot divulga informații sau documente referitoare la prezentul protocol dacă și în măsura în care:
- Celelalte părți consimt la divulgare;
-  Divulgarea este impusă de legilația în vigoare.
- Orice prelucrare a datelor cu caracter personal se va realiza de către părți în conformitate cu prevederile Regulamentului nr.679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.

Art. 7 Amendamente
7.1 În situația neîndeplinirii obligațiilor prevăzute de art.4 pct. 4.5 Județul Ilfov - Consiliul Județean are dreptul de a refuza ridicarea animalelor, având prioritățile prevăzute de Regulamentul privind realizarea serviciului pentru gestionarea câinilor fără stăpân în județul Ilfov, aprobat prin hotărâre a consiliului județean.
7.2 Părțile semnatare au dreptul, pe durata valabilității prezentului protocol, de a conveni modificarea clauzelor prin act adițional.

Art. 8 Încetarea protocolului de colaborare
Prezentul protocol de colaborare încetează prin :
8.1.Neîndeplinirea obiectului protocolului;
8.2. Prin acordul părţilor;
8.3. La expirarea perioadei de pentru care a fost încheiat.
8.4  Reziliere

Art. 9 Forța majoră
9.1. Forța majoră exonerează părțile semnatare de îndeplinirea obligațiilor asumate prin prezentul protocol, pe durata valabilității.
9.2. Forța majoră este constatată de o autoritate competentă.
9.3. Îndeplinirea prezentului protocol va fi suspendată în perioada de acțiune a forței majore, dar fără a prejudicia drepturile care li se cuveneau părților până la apariția acesteia.
9.4. Partea semnatară care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
9.5. Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilalte părți încetarea de plin drept a prezentului protocol, fără ca vreuna dintre părți să poată pretinde celeilalte daune interese.

Art. 10 Soluționarea litigiilor
10.1. Părțile vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ele în cadrul sau în legătură cu îndeplinirea protocolului.
10.2. Dacă după 15 zile de la începerea acestor tratative, părțile nu reușesc să rezolve în mod amiabil o divergență apărută, fiecare parte poate solicita ca disputa să se soluționeze de către instanțele judecătorești competente din România, de la sediul reclamantului.

Art. 11 Durata
Prezentul Protocol de colaborare intră în vigoare la data semnării de către ultima parte și este valabil pe o perioadă de 1 an cu posibilitatea de a fi prelungit de drept cu câte un an, dacă niciuna dintre părți nu solicită denunțarea.

Art. 12 Legea aplicabilă
Protocolul va fi interpretat conform legilor din România. Prezentul protocol s-a încheiat la data de ___________, în 2 exemplare originale, câte unul pentru fiecare dintre părți.

